DA Den Europæiske Unions Tidende C 162/11

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 162/05

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»OIE D’ANJOU«

EF-Nr.: FR-PGI-0005-0477-20.06.2005

BOB ( ) BGB ( X )

Dette resumé indeholder de vigtigste oplysninger fra varespecifikationen til information.

1. Medlemsstatens ansvarlige myndighed:

Navn: INAO Adresse: 51 rue d’Anjou 75008 Paris FRANCE Tlf. +33 0153898000 Fax +33 0153898060 E-mail: info@inao.gouv.fr

2. Sammenslutning:

Navn: Landbrugere i Val de Loire (Loiredalen) Adresse: Boulevard Pasteur B.P. 262 44158 Ancenis Cedex FRANCE Tlf. +33 0240988252 Fax +33 0240831500 E-mail: vpitondregoire@terrena.fr Sammensætning: Producent/Forarbejdningsvirksomhed ( X ) Andre ( )

3. Produkttype:

Kategori 1.1: Kød (og slagteaffald), fersk

4. Varespecifikation:

(sammenfatning af betingelserne i artikel 4, stk. 2, i forordning (EF) nr. 510/2006)

4.1. Navn:

»Oie d’Anjou«

4.2. Beskrivelse:

Anjou-gåsen spises stegt, traditionelt i helligdagene ved årets udgang.

Den er kendetegnet ved den behagelige lugt, som er en lugt præget af hvide muskler, ved sin blødhed samtidig med en fast konsistens og ved sin behagelige smag.

Anjou-gåsen præsenteres som fjerkrækrop enten grydeklar med en vægt på mindst 2,5 kg eller med tarmene fjernet med en vægt på mindst 2,8 kg.

Kroppen er rund, bred og storbrystet, fileterne er på højde med brystbenet. Den er helt plukket, uden fjerposer. Skindet skal være blødt, tilstrækkeligt fedt at røre ved, men ikke for meget, og være gult.

Den gode opfedningstilstand er karakteriseret ved fedtdepoter under fileternes skind og bugen, kun lidt fedt på ryggen og intet på lårene og en fast fedtkirtel under vingen.

4.3. Geografisk område:

Anjou-gåsene udklægges, opdrættes og slagtes på et geografisk område bestående af:

Departementet Maine-et-Loire: hele departementet.

Departementet Indre et Loire: Kantonen Château la Vallière delvis: kommunerne Château la Vallière, Rille, Hommes, Savigné sur Lathan, Channay sur Lathan, Coucelles de Touraine, Souvigné, Couesmes, Brèches, Villers au Bouin, Braye sur Maulne, Marcilly sur Maulne, Luble, St Laurent de Lin. Kantonen Bourgueil delvis: kommunerne Benais, Bourgueil, St Nicolas de Bourgueil, Restignes, Continvoir, Gizeux. Kantonen Langeais delvis: kommunen Avrillé les Ponceaux.

Departementet Loire-Atlantique: Kantonerne Ligné, Ancenis, Varades, Riaillé, St Mars la Jaille, Moisdon la Rivière, St Julien de Vouvantes. Kantonen Chateaubriant delvis: kommunerne Chateaubriant, Soudan.

Departementet Mayenne: Kantonerne St Aignan Sur Roë, Craon, Château Gontier, Château Gontier est, Château Gontier ouest, Bierné, Grez en Bouère.

Departementet Sarthe: Kantonerne Sablé sur Sarthe, La Flèche, Malicorne sur Sarthe, Pontvallin, Le Lude, Mayet. Canton de la Suze sur Sarthe delvis: kommunen Parigné le Pôlin. Kantonen Ecommoy delvis: Kommunerne: Ecommoy, Saint Biez en Belin, Saint Ouen en Belin. Kantonen Château du Loir delvis: Kommunerne Château du Loir, Beaumont Pied de Bœuf, Dissay sous Courcillon, Flée, Luceau, Montabon, Nogent sur Loir, St Pierre de Chevillé, Thoiré sur Dinan, Vouvray sur Loir. Kantonen Chartre sur le Loir delvis: Kommunerne La Chartre sur le Loir, Beaumont sur Dême, Chahaignes, Lhomme, Marçon.

Departementet Deux-Sèvres: Kantonerne Mauléon, Argenton l’Église, Argenton Château, Thouars, Thouars 1, Thouars 2, Airvault, St Varent, Bressuire.

4.4. Bevis for oprindelse:

Alle bestemmelser, der gør det muligt at bevise, at Anjou-gåsen stammer fra BGB’ens geografiske område, er beskrevet. Der er angivet de bestemmelser, der sikrer, at produktet kan spores fra produktionsprocessens afslutning til dens begyndelse. Disse bestemmelser bygger på følgende elementer:

— en kontrol af, hvorvidt de forskellige erhvervsdrivende opfylder kravene vedrørende det geografiske område og transporttiderne

— de kodificerede numre og slagtedokumentet for hvert slagtebatch, som gør det muligt at identificere opdrættet og dets lokalisering

— oprindelsescertifikaterne og følgesedlerne for unggæssene, som gør det muligt at identificere det pågældende opdræt, bygningen og avlsdyrene

— de sporbarhedsoplysninger, som opdrættet ligger inde med, gør det muligt at identificere foderleveringsdatoerne og datoerne for fremstillingen af nævnte foder.

Disse oplysninger gør det muligt bl.a. at rekonstruere hele baggrunden for produktets forarbejdning og derefter — på baggrund af en eventuel klage fra kunder — at analysere årsagerne og i givet fald iværksætte passende korrigerende foranstaltninger.

4.5. Fremstillingsmetode:

Anjou-gåsen er resultatet af en stammekrydsning af en hvid hangås (Rhin-typen) og hvid hungås (Rhin-typen). Kun hungæs leveres til opdræt.

Transporttiden for æg mellem avlsdyr og rugeri i det geografiske område er på maksimalt 1 time og 45 minutter.

Varigheden af oplagringen af indsamlede rugeæg inden udrugningen er på højst 7 dage. Leveringstiden for udklækkede unggæs fra rugeri til opdræt er på maksimalt 1 time og 45 minutter.

Den samlede varighed for opdrættet af gæs er på mindst 175 dage (mellem udklækningsdagen og slagtedagen), men den gennemsnitlige opdrætsperiode er på 222 dage.

Gæs fra Anjou kommer meget tidligt udendørs (senest når de er fire uger gamle).

Græsningsperioden i fri luft er på mindst 92 dage, men reelt på i gennemsnit 138 dage. I denne periode er der pr. 1 000 gæs, græsarealer på mindst 2,5 ha og/eller 1,25 ha midlertidige arealer med biafgrøder (hvede, rug, osv.) og i alle tilfælde mindst 1,25 ha majs, som gæssene spiser direkte på roden. Endvidere distribueres der hvede efter behov til gæssene.

Gæssene er hele tiden i en situation, hvor de ikke skal konkurrere om føden, pga. forvaltningen af de disponible udendørs arealer og det diversificerede foder.

I den afsluttende periode på mindst otte uger har gæssene adgang til et særligt areal belagt med strå i fri luft i tilknytning til avlsbygningen.

Det korn, der distribueres til gæssene, er produceret på landbrugsbedriften.

Ved siden af foder og korn, der produceres på bedriften og distribueres i Anjou-gæssenes pasnings- og slutperioder, er det kun den lille foderblandingsdel, der distribueres i start- og vækstperioden eller yderligere i slutfasen, som er indkøbt af landbrugsbedriften og derfor måske ikke kommer fra BGB-området.

Opdrættet findes højst 100 km fra slagteriet, og den maksimale transporttid mellem opdræt og slagteri er fastsat til tre timer.

På slagtetidspunktet er batchene af gæs homogene dyr bestående af godt opfedede gæs, dvs. der kan visuelt og ved palpering konstateres, at gæssene har en fedtlomme, der går mellem benene og antyder fedtdepotet under fileternes skind og bagkroppen, og der kan konstateres en meget fast fedtkirtel under vingen. Fjerdragt og fødder er rene.

4.6. Tilknytning:

4.6.1. Områdets egenart

Det geografiske område ligger i afvandingsområdet ved Loire-flodens udmunding. Indflydelsen fra Loire-floden og havet giver et kystklima, der er særligt gunstigt for udviklingen af kvæg-, foder- og kornproduktion (græs, majs på roden, der er velegnet til føde til græsædende gæs). Området er ligeledes karakteriseret ved tætheden af dets vandløb og vandområder.

Den lokale befolkning har på baggrund af disse naturlige faktorer været i stand til at udvikle en diversificeret vegetabilsk produktion samtidig med et væsentligt opdræt på det geografiske område (oksekød, fjerkræ). Den særlige plads, som »Oie d’Anjou« har i denne kontekst, er knyttet til det historiske opdræt af gæs allerede i 1400-tallet i denne region.

Den knowhow, som opdrætterne besidder i dag, afspejler denne tradition, idet den navnlig er kendetegnet ved, at disse opdrættere varetager opdrættet af unggæs lige fra den første fase, forvaltningen og diversificiteten af foderet samt arbejdet med og overvågningen af gæssene i den lange græsningsperiode og i slutfasen.

4.6.2. Produktets specificitet

Den særlige kvalitet, som »Oie d’Anjou« har, skyldes gæssenes gode kropsbygning samt den optimale opfedning af kroppene.

Anjou-gæs adskiller sig specielt ved, at deres kroppe er både brede og runde, og køddet er fast, med et stort bryst og fileter mindst på højde med brystbenet, skindet er gult og blødt, og der er fedtdepoter under skindet på fileterne og bugen, kun lidt fedt på ryggen og intet på lårene samt en fast fedtkirtel under vingen. Gåsens markante smag af hvide muskler sammen med dens blødhed og faste konsistens fuldstændiggør denne særlige kvalitet.

4.6.3. Kausalsammenhæng

»Oie d’Anjou«'s specificitet er resultatet af opdrætternes store kunnen og knowhow i forbindelse med den gamle opdrætsmetode for gæs i Anjou, der allerede dengang havde fordel af de naturlige faktorer, navnlig de klimatiske forhold i det geografiske område.

Opdrætterne tilstræber konstant, at Anjou-gæssene får en god kropsbygning og optimal opfedning, idet de allerede fra første trin og under hele gæssenes liv følger disses fourageringsadfærd på græs. Gåsen har behov for en betydelig vegetabilsk føde, for at dens fordøjelseskanal kan udvikles maksimalt, således at den ved græsningsperiodens afslutning og til slut har en høj kvantitativ indtagelseskapacitet inden for en given tid.

For at dette kan ske, skal gæssene fra Anjou meget tidligt udendørs og meget hurtigt have det grønfoder, der findes på området, således at de hurtigt kan blive grovfoderædende. Den lange græsningsperiode på et område, hvor plantedækket er i overensstemmelse med gæssenes behov (skiftefoldsafgræsning på vekslende græsjordsparceller, systematisk majsdyrkning, hvor gæssene derefter spiser majsene på roden), gør det muligt at opnå den særlige udvikling af deres bryst samt den brede krop, der giver Anjou-gåsen dens optimale kropsbygning.

Opdrætternes knowhow i den sidste periode består i, at de sørger for en hurtig opfedning af gæssene (hovedsagelig kornfoder) samtidig med en fortsat udvikling af muskelmassen og fileterne (opretholdelse af en del af den vegetabilske føde og adgang til fri luft), hvilket konstant kræver en særlig overvågning fra opdrætternes side (måling af levende vægt, visuel kontrol og palpering af de levende dyr med vurdering af fedtkirtlen under vingen) og en kontrol af kroppene efter slagtningen.

Efter slagtningen af Anjou-gæssene bliver kroppene klassificeret/sorteret med henblik på en visuel bedømmelse af de specifikke egenskaber, der tilstræbes for Anjou-gåsen.

4.7. Kontrolinstans:

Navn: Qualité — France S.A.S. Adresse: Le Guillaumet 92046 Paris la Défense Cedex FRANCE Tlf. +33 0141970074 Fax +33 0141970832 E-mail: http://www.qualite-france.com

4.8. Mærkning:

På etiketten angives BGB-betegnelsen »Oie d'Anjou« og EU-symbolet for BGB.

Der anføres et individuelt nummer på etiketten, der gør det muligt for BGB- sammenslutningen i tilfælde af eventuelle klager at spore det pågældende produkt tilbage til produktionsprocessens begyndelse.

(1) EUT L 93 af 31.3.2006, s. 12.